CELEX: 32021D2252
Language: lt
Date: 2021-12-16 00:00:00
Title: Komisijos įgyvendinimo sprendimas (ES) 2021/2252 2021 m. gruodžio 16 d. kuriuo iš dalies keičiamas Komisijos sprendimas 94/741/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo

2021 12 17   
               
               
                  LT
               
               
                  Europos Sąjungos oficialusis leidinys
               
               
                  L 454/4
               
            
         KOMISIJOS ĮGYVENDINIMO SPRENDIMAS (ES) 2021/2252
         2021 m. gruodžio 16 d.
         kuriuo iš dalies keičiamas Komisijos sprendimas 94/741/EB dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1986 m. birželio 12 d. Tarybos direktyvą 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą (1), ypač į jo 17 straipsnį,
         kadangi:
         
                     (1)
                  
                  
                     Komisijos sprendime 94/741/EB (2) nustatytas klausimynas, pagal kurį valstybės narės rengia ataskaitas dėl Direktyvos 86/278/EEB perkėlimo į nacionalinę teisę ir įgyvendinimo;
                  
               
                     (2)
                  
                  
                     tos valstybių narių teikiamos ataskaitos formatas turėtų būti peržiūrėtas siekiant atsižvelgti į naujus ataskaitų teikimo reikalavimus, taikytinus teikiant erdvinius duomenis, įtrauktus į Direktyvos 86/278/EEB su pakeitimais, padarytais Europos Parlamento ir Tarybos reglamentu (ES) 2019/1010 (3)
                        ., 10 straipsnio 1 dalyje nurodytuose įrašuose registruojamą informaciją;
                  
               
                     (3)
                  
                  
                     turėtų būti teikiami tik tie erdviniai duomenys, kurie yra būtini Direktyvos 86/278/EEB įgyvendinimui palengvinti, taigi jie turėtų būti susiję tik su ploto, kuriame bus naudojamas dumblas, geometrija ar vieta;
                  
               
                     (4)
                  
                  
                     siekiant sumažinti administracinę naštą, susijusią su duomenų rinkimu ir teikimu, kitais tikslais surinkti esami duomenys, pvz., kadastriniai duomenys arba pagal bendrai žemės ūkio politikai valdyti skirtą integruotą administravimo ir kontrolės sistemą ir Europos Parlamento ir Tarybos reglamentą (ES) Nr. 1306/2013 (4) surinkti duomenys, gali būti pakartotinai naudojami teikiant žemės ūkio paskirties žemės ploto, kuriame bus naudojamas nuotekų dumblas, erdvinių duomenų ataskaitas;
                  
               
                     (5)
                  
                  
                     todėl Sprendimas 94/741/EB turėtų būti atitinkamai iš dalies pakeistas;
                  
               
                     (6)
                  
                  
                     šio sprendimo taikymo pradžios data turėtų sutapti su Direktyvos 86/278/EEB 10 straipsnio 1 ir 2 dalių pakeitimo taikymo pradžios data, nustatyta Reglamento (ES) 2019/1010 11 straipsnyje;
                  
               
                     (7)
                  
                  
                     šiame sprendime nustatytos priemonės atitinka komiteto, įsteigto pagal Europos Parlamento ir Tarybos direktyvos 2008/98/EB (5)
                        , 39 straipsnį, nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 94/741/EB priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas taikomas nuo 2022 m. sausio 1 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. gruodžio 16 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 181, 1986 7 4, p. 6.
         
            (2)  1994 m. spalio 24 d. Komisijos sprendimas dėl valstybių narių ataskaitų klausimynų dėl tam tikrų atliekų sektoriaus direktyvų įgyvendinimo (Tarybos direktyvos 91/692/EEB įgyvendinimas) (94/741/EB) (OL L 296, 1994 11 17, p. 42).
         
            (3)  2019 m. birželio 5 d. Europos Parlamento ir Tarybos reglamentas (ES) 2019/1010 dėl ataskaitų teikimo pareigų suderinimo aplinkos teisės aktų srityje, kuriuo iš dalies keičiami Europos Parlamento ir Tarybos reglamentai (EB) Nr. 166/2006 ir (ES) Nr. 995/2010, Europos Parlamento ir Tarybos direktyvos 2002/49/EB, 2004/35/EB, 2007/2/EB, 2009/147/EB ir 2010/63/ES, Tarybos reglamentai (EB) Nr. 338/97 ir (EB) Nr. 2173/2005 ir Tarybos direktyva 86/278/EEB (OL L 170, 2019 6 25, p. 115).
         
            (4)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).
         
            (5)  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 312, 2008 11 22, p. 3).
      
      
         
            PRIEDAS
            Sprendimo 94/741/EB priedas iš dalies keičiamas taip:
            
                        1)
                     
                     
                        klausimyno, pagal kurį valstybės narės rengia ataskaitas dėl Direktyvos 86/278/EEB perkėlimo į nacionalinę teisę ir įgyvendinimo, pavadinimas pakeičiamas taip:
                     
                  
               „KLAUSIMYNAS
               skirtas valstybių narių ataskaitai dėl Tarybos direktyvos 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą (*1) su pakeitimais, padarytais Tarybos direktyva 91/692/EEB (*2) ir Europos Parlamento ir Tarybos reglamentu (ES) 2019/1010 (*3), perkėlimo į nacionalinius teisės aktus ir įgyvendinimo
            
            
                        2)
                     
                     
                        II dalies 7 punktas papildomas šia lentele:
                        
                                    „Plotų, kuriuose bus naudojamas dumblas, geografinė vieta arba geometrija
                                    
                                 
                              
                                    
                                       Duomenų tipas
                                    
                                    
                                       (Konkrečiai geografinei vietai arba geometrijai apibrėžti turi būti naudojami tik vieno tipo duomenys.)
                                    
                                 
                                 
                                    
                                       Vietos arba geometrijos geografinės koordinatės
                                    
                                    
                                       (Vieta nurodoma kaip taškas. Geometrija gali būti vientisas poligonas arba poligonas, kurio viduje yra jam nepriklausantis plotas.)
                                    
                                 
                              
                                    Žemės ūkio paskirties sklypo (*4) geometrija
                                 
                                 
                                     
                                 
                              
                                    Kadastrinio sklypo geometrija
                                 
                                 
                                     
                                 
                              
                                    Kita geometrija, apibrėžianti žemės ūkio paskirties žemės plotą, kuriame bus naudojamas nuotekų dumblas
                                 
                                 
                                     
                                 
                              
                                    Kokio nors taško, esančio žemės ūkio paskirties žemės plote, kuriame bus naudojamas nuotekų dumblas, geografinės koordinatės
                                 
                                 
                                     
                                 
                              
                  
                        3)
                     
                     
                        II dalis papildoma šiuo punktu:
                        
                                    „9.
                                 
                                 
                                    Nacionalinės svetainės, kuriose skelbiami konsoliduoti įrašai pagal 10 straipsnio 2 dalį
                                    Pateikiamos nuorodos į nacionalines svetaines, kuriose visuomenė gali laisvai susipažinti su 10 straipsnio 1 dalyje nurodytais konsoliduoto formato įrašais.“
                                 
                              
                  
               (*1)  (OL L 181, 1986 7 4, p. 6).
            
               (*2)  1991 m. gruodžio 23 d. Tarybos direktyva 91/692/EEB, standartizuojanti ir racionalizuojanti ataskaitas apie tam tikrų su aplinka susijusių direktyvų įgyvendinimą (OL L 377, 1991 12 31, p. 48).
            
               (*3)  2019 m. birželio 5 d. Europos Parlamento ir Tarybos reglamentas (ES) 2019/1010 dėl ataskaitų teikimo pareigų suderinimo aplinkos teisės aktų srityje, kuriuo iš dalies keičiami Europos Parlamento ir Tarybos reglamentai (EB) Nr. 166/2006 ir (ES) Nr. 995/2010, Europos Parlamento ir Tarybos direktyvos 2002/49/EB, 2004/35/EB, 2007/2/EB, 2009/147/EB ir 2010/63/ES, Tarybos reglamentai (EB) Nr. 338/97 ir (EB) Nr. 2173/2005 ir Tarybos direktyva 86/278/EEB (OL L 170, 2019 6 25, p. 115).“;“
            
               (*4)  Apibrėžto 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėjimo, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549), 67 straipsnio 4 dalies a punkte.“;